༄༅།དགོངས་གཏེར་སྒྲོལ་མ་དམར་མོའི་ལས་ཚོགས་རླུང་འཁོར་གྱི་
ཟིན་བྲིས་དངོས་གྲུབ་མྱུར་སྩོལ་བཞུགས་སོ།།ཨོཾཿསྭ་སྟི།པད་འབྱུང་རྡོ་རྗེ་དྲག་པོ་དབྱེར་མེད་པ།།རང་སེམས་གདོད་ནས་ལྷུན་གྲུབ་ངེས་པ་ལ།།གསོལ་འདེབས་སྔོན་ཆད་བཀའ

རྒྱས་བཏབ་ན་ཡང་།།འགྲོ་བའི་དོན་ཆེད་ཟིན་ཐོ་གཞན་ཕན་གྱི།།ཆེད་དུ་བཀོད་ལ་བཀའ་གནང་བྱིན་རླབས་སྩོལ།དེའང་དང་པོ་རྒྱ་ཤོག་འདྲ་དུག་ཤོག་མ་ཡིན་པ་གཙང་མ་ལ་རྒྱ་སྣག་གཙང་མས
བྲི་བའམ།སྤར་བཏབ་ལ།ཕྲེང་གོང་མར་རྣམ་འཇོམས་ཀྱི་ཉེ་སྙིང་དང་།ཨོཾ་ཨ་མྲྀ་ཏེ་ཧཱུཾ་ཕཊཿབར་ཆད་བགེགས་རྣམས་ཨུ་ཙཏ་ཡ་ཕཊཿཨོཾ་ཨ་ཀ་ནི།ནི་ཀ་ནི།ཨ་བྱི་ལ།མན་དྷ་ལ།
མཎྜ་ལེ་སྭཱ་ཧཱ།འཁོར་ལོ་འདི་བསྐོར་བ་ལ་ལོ་ཟླ་ཞག་དུས་མི་རུང་བ་དང་ཕོག་ཐུག་འགྲམ་འཁྲུག་ཐམས་ཅད་ཤནྟིཾ་ཀུ་རུ་སྭཱ་ཧཱཿཞེས་ཕྲེང་གཅིག།དེ་འོག་སྒྲོལ་མའི་སྔགས་ཡི་གེ་བཅུ་པ་ཕྲེང་གང་ཤོང་བྲི།
དེ་འོག་ཀླུ་ཆེན་བཅུའི་སྔགས་ལ་སྤྲིན་སྡུད་སརྦ་མ་ཧཱ་མེ་གྷ་སྭཱ་ཧཱ།སྦྱར་བ་དང་།ན་མོ།།སངས་རྒྱས་ཆོས་དང་དགེ་འདུན་སོགས་བདེན་སྟོབས་བརྗོད་པ་ཕྲེང་གཅིག་བཅས་དག་པར་བྲི་བཀོད་བྱས་ལ
སོསྲོསོག་ཐུར་ལ་མཇུག་ནས་ཡིག་ངོ་ཕྱིར་བསྟན་དྲིལ།གཡོགས་དཀར་པོ་བྱེད་ནས་རླུང་འཁོར་དང་ཆུ་འཁོར་སོགས་གང་བདེ་ཆོག་པར་གཡས་སུ་བསྐོར་དགོས།གཟའ་སྐར་བཟང་པོར་བགེགས་བསྐྲད།
དང་རབ་གནས་བྱ།གཞི་བདག་ལ་དཀར་གཏོར་སྤྱི་ལྟར་འབུལ།ཀླུ་གཏོར་དང་།ཀླུ་བསང་བཏང་།སྤྲིན་ཆེན་མདོ་བཀླག།བཀྲ་ཤིས་བརྗོད་ལ་ལེགས་པར་འཇུག་པས་རང་གཞན་ཐམས་ཅད

ཕན་པ་དེའི་བཙས་སུ་འགྱུར་བར་ངེས།ཚུལ་འདིར་ཉེས་བཤགས་དགེ་བ་བྱང་ཆུབ་བསྔོ།།འདིར་འབྲེལ་སེམས་ཅན་འབྱུང་བཞིའི་གནོད་པ་ཞི།།ཚེ་འདིར་བདེ་སྐྱིད་ཕུན་སུམ་ཚོགས་པ་དང་།
ཕྱི་མ་བདེ་བ་ཅན་དུ་སྐྱེ་བར་ཤོག།ཅེས་པའང་རིག་འཛིན་རྗེའི་ཞལ་སློབ་གུ་རུ་མ་ཎི་ཞེས་པའི་རྒྱལ་ཁམས་པས་ཡོངས་ལ་སྨན་ཕྱིར།སྐལ་ལྡན་མོས་པ་ཅན་རྣམས་ཀྱི་ངོར་བཀོད་པ་དགེའོ།ཤུ་བྷཾ།།།